Case ID: 1228464
Sentence 1: İşin halları: İddiaçı iddia ərizəsi ilə məhkəməyə müraciət edərək kredit götürmək məqsədi ilə banka müraciət etdikdə onun Cavabdeh1 ASC-yə kredit borcunun olması əsas göstərilməklə kredit verilməkdən imtina olunmasını, həmin məsələnin aydınlaşdırılması üçün Cavabdeh1 ASC-nin ləğvedicisinə müraciət etdikdə ona əvvəllər götürdüyü 6150 ABŞ dollarından 1359,64 ABŞ dolları məbləğində qalıq borcunun ödənilməməsi barədə məktub təqdim olunmasını, əsl həqiqətdə isə banka hər hansı bir borcunun olmamasını əsas göstərməklə Cavabdeh1 ASC-yə olan 1359,64 ABŞ dolları məbləğində qalıq borcunun və 747,54 ABŞ dolları məbləğində faiz borcunun olması barədə məlumatın Cavabdeh2 MMC-nin reyestr məlumatından silinməsi barədə bankın ləğvedicisinin üzərinə vəzifə qoyulmasına dair qətnamə qəbul edilməsini xahiş etmişdir.